b'\n_START_ARTICLE_\nLovas\n_START_PARAGRAPH_\nLovas on kyl\xc3\xa4 Vukovar-Syrmiain piirikunnassa aivan Kroatian it\xc3\xa4osassa It\xc3\xa4-Slavoniassa. Kyl\xc3\xa4 on Fru\xc5\xa1ka Goran rinteill\xc3\xa4. Lovasin kuntaan kuuluu my\xc3\xb6s  Opatovacin kyl\xc3\xa4. Vuonna 2001 Lovasissa oli 1167 asukasta. Serbit tekiv\xc3\xa4t kyl\xc3\xa4ss\xc3\xa4 etnisen puhdistuksen Kroatian sodassa 1991.\n_START_SECTION_\nLovasin etninen puhdistus ja joukkomurhat 1991\n_START_PARAGRAPH_\nLovasissa oli 1991 1681 asukasta, joista kroaatteja oli 85,7\xc2\xa0%. Serbit tuhosivat 256 taloa t\xc3\xa4ysin ja vaurioittivat muita. Suurin osa vaurioista aiheutettiin pommittamalla kyl\xc3\xa4\xc3\xa4 ennen hy\xc3\xb6kk\xc3\xa4yst\xc3\xa4, joitain taloja tuhottiin j\xc3\xa4lkeenp\xc3\xa4in. Serbit valtasivat Lovasin 10. lokakuuta 1991. 11. lokakuuta serbit ajoivat 51 kroaattia Lovasin l\xc3\xa4heiselle miinakent\xc3\xa4lle, jossa kuoli 21 kroaattia ja 14 vammautui. Tarkoitus oli raivata miinakentt\xc3\xa4 k\xc3\xa4ytt\xc3\xa4m\xc3\xa4ll\xc3\xa4 serbien vihollisia hyv\xc3\xa4ksi. 19 ihmist\xc3\xa4 surmattiin kyl\xc3\xa4ss\xc3\xa4 samana p\xc3\xa4iv\xc3\xa4n\xc3\xa4. Serbiarmeija valitsi er\xc3\xa4\xc3\xa4n rakennuksen vankilaksi, jonne kroaatit suljettiin. Kroaatteja, miehi\xc3\xa4 ja naisia kidutettiin siell\xc3\xa4 monin tavoin, mm. ly\xc3\xb6m\xc3\xa4ll\xc3\xa4 ja viiltelem\xc3\xa4ll\xc3\xa4 sek\xc3\xa4 antamalla s\xc3\xa4hk\xc3\xb6iskuja. Vapaat kroaatit joutuivat kantamaan valkoista k\xc3\xa4sivarsinauhaa. _NEWLINE_Lovasin katolinen kirkko poltettiin ja my\xc3\xb6hemmin r\xc3\xa4j\xc3\xa4ytettiin. My\xc3\xb6s Kroatian kunnantalo   poltettiin. Monia muitakin julkisia ja yksityisi\xc3\xa4 rakennuksia tuhottiin ja kyl\xc3\xa4st\xc3\xa4 vietiin maatalouskoneita Serbiaan. 1341 ihmist\xc3\xa4 karkotettiin Lovasista. L\xc3\xa4helle kyl\xc3\xa4n hautausmaata haudattiin 68 kyl\xc3\xa4l\xc3\xa4ist\xc3\xa4 joukkohautaan, ja 10 muuta l\xc3\xb6ydettiin haudoista eri puolilta kyl\xc3\xa4\xc3\xa4. N\xc3\xa4in kaikkiaan 83 kyl\xc3\xa4l\xc3\xa4ist\xc3\xa4 murhattiin. L\xc3\xa4heisess\xc3\xa4 Opatovacin kyl\xc3\xa4ss\xc3\xa4 jossa oli 550 asukasta, 43,4\xc2\xa0% kroaatteja, kuoli vain 2 ja 1 katosi. Optatovacissa vaurioitettiin yli 50 taloa, ja 15 tuhottiin.'